Downloaded from YTS.BZ
Official YIFY movies site: YTS.BZ
Nepočula som ten záznam.
Ani ho nechcem počuť.
Neunesiem jeho hlas.
Lebo bol výnimočný.
Vedel tak pekne hovoriť.
Vedela som, že keby som ho počula...
nezvládnem to.
Tento záznam pripravila riadiaca veža letiska v Seattli.
Týka sa leteckej nehody lietadla November 449 Quebec X-ray
približne o 02:33 UTC.
Potvrdzujem, že nasledujúci text je vernou kópiou
pôvodných nahratých komunikácií
súvisiacich s touto nehodou.
Môžeme?
Poďme na to.
Je to mimoriadny prípad ukradnutého lietadla v Seattli.
To nie je dron,
ale skutočné lietadlo.
Čo to má znamenať?
Očití svedkovia na zemi neverili vlastným očiam.
#SKYKING: PANIKA V OBLAKOCH
Naživo na FOX 13 News, toto je Good Day Seattle.
Dobré ráno. Je piatok ráno, približne 8.29.
Ďakujeme, že ste si nás zapli.
Som Erin Mayovská.
A ja Bill Wixey. Začíname živým vstupom z letiska Sea-Tac,
kde štartuje rušný víkend pre cestujúcich.
Počasie bude priať. Čaká nás pekný víkend.
V oblasti Seattlu to bude skvelý víkend.
Zábery z Capitol Hill ukazujú
čiastočne oblačnú oblohu.
Rampová veža, Ken Rupp.
Ahoj, tu Colleen zo Seattle Approach.
Ahoj, Colleen, ako sa máš?
Dosť dobre, a ty?
Výborne.
To je dobre.
Sea-Tac sa považuje za core-30 letisko...
„Koordinátorka letov“
...čo znamená, že patrí medzi 30 najrušnejších letísk
v Spojených štátoch.
Odlety Prílety
Ako koordinátorka letov
mám na starosti všetko, čo sa udeje, či už bežné,
alebo nezvyčajné.
Reforma imigrácie, zatváranie vlády, o všetkom sa teraz
diskutuje naraz a pre mnohých je to každodenná téma.
Bola to bežná smena, až kým mi nezazvonil ten telefonát.
Horizon 2006, pripraviť na vzlet.
Dráha jedna šesť, stred. Povolenie na vzlet.
Povolenie na vzlet, dráha jedna šesť, stred. Horizon 2006.
Áno, pane, jedna jedna Papa na pojazde.
Dráha jedna šesť ľavá. Aký máte gate?
Na Papa... Gate nula jedna.
Morskí biológovia pozorne sledujú ohrozenú kosatku
pri južných zálivových ostrovoch.
Matka už viac než týždeň nosí telo svojho mláďaťa.
Ako vysvetľuje Tom Walsh, môže ísť o prejav
hlbokého smútenia matky.
Odlet Horizon 2006, 2300, 3000.
Horizon Air 2006. Kontrola odletu Seattle.
Povolený let priamo na VAMPS. Stúpajte a udržujte 15 000 stôp.
VAMPS až do 15 000. Horizon 24...
Pardon, 2006.
Lietadlo na Charlie, pripravuje sa na vzlet, dráha jedna šesť stred.
Uveďte volacie znamenie.
Dash 8 čaká na dráhe jedna šesť stred.
Dash 8 na dráhe jedna šesť stred,
uveďte znamenie.
Kto je Dash 8 na dráhe jedna šesť stred?
Lietadlo vzlietalo na pojazde.
Neviem, čo robil.
Kolesá mu dymili na oboch stranách,
ako teraz,
a valí sa po dráhe.
Ani sa s ním nerozprávam.
Seattle Ground.
Horizon,
pripravuje sa na vzlet.
Toto bude šialené.
Tu Colleen.
Hej, Colleen?
Hovorím s Jasonom?
Áno. Práve nám vzlietol Dash 8...
Vzlietol z cargo 1.
Vôbec nám nezavolal.
Dobre.
Stúpa kúsok
za južným koncom, asi míľu odtiaľ.
- Myslím, že ho vidím. - Dobre, nemáme s ním kontakt.
Dobre. Postarám sa o to. Hneď sa ti ozvem. Ahoj.
Voláte do Washington Operations Center FAA.
Upozorňujeme, že všetky hovory môžu byť nahrávané alebo monitorované.
- Zdvihnite. - Prosím, počkajte.
Hlavné sídlo. Hovorte, Seattle.
Tu Colleen z príletovej kontroly Seattle.
Máme tu možnú veľmi vážnu situáciu.
Všetko poukazovalo na únos.
Bolo to veľké mestské centrum.
Ak by lietadlo použili ako zbraň,
určite by zomreli tisícky ľudí.
Čo to má znamenať?
Doriti. Božemôj.
Čo sa to deje?
To je Alaska Airlines Q-400.
Čo tu robí, doriti?
Choď zobrať kľúče od auta a moju peňaženku.
Hej, Horizon Ground, ste tam?
Myslím Seattle Ground.
Kto vysiela na rampe?
Pardon. Horizon, 449, Quebec X-ray.
Áno, 449. Vy ste práve vzlietli?
Áno.
A nemáte byť v tom lietadle?
Nie.
Čo sa deje? Riadite lietadlo?
Spravil som takú zlú vec, trochu sebeckú.
Ale je to v pohode. Idem sa pozrieť na Rainier.
Áno, 449. Takže hovoríte, že ste uniesli lietadlo?
Áno.
Zopakujte to, 449.
Obávam sa, že som ho uniesol.
Nechcem zbytočne blokovať tento kanál.
Ktorý ďalší kanál môžem kontaktovať?
449, počkajte.
Hľadám pre vás frekvenciu.
Rozumiem. Ďakujem.
Hej, neviete, či by Dash 8 Q400 zvládol otočku vo vzduchu?
Keď lietadlo vzlietlo, nemala som ani poňatia, kto ho riadi.
Kam pôjde? Čo chce robiť?
Potrebovala som, aby na tej frekvencii bol jeden kontrolór,
s ktorým bude hovoriť.
A tou správnou osobou bol Andrew.
A pán, čo riadi Q400,
počujete ma?
Hej, ste tam?
Áno, tu Seattle Approach.
Hej, stále dostávam nejaké...
hlásenia o počasí.
Chcem s vami len hovoriť.
Dobre, a vy ste v...
Ste v Dash 8, ktorý práve vzlietol zo Sea-Tacu?
Áno, presne tak.
A máte nejaké volacie oznámenie?
Nie, človeče, som pozemný pracovník.
Neviem, čo to je.
Dobre, je to chlapík z pozemnej obsluhy.
Chcem vám dať rýchle info.
Máme niekoľko svedkov, ktorí videli toho muža pri logistickej budove,
v oblasti Cargo 1.
Sám odtlačil lietadlo.
Keď sa lietadlo rozbiehalo,
odpojil pojazdový vozík, vyšiel po schodoch, skočil do lietadla,
naštartoval ho,
prešiel okolo tryskáčov a proste vzlietol.
Páni.
Bolo to poriadne odvážne a fascinujúce.
Áno.
Keď som sa dopočul, že lietadlo bolo unesené, bolo to v správach,
počul som ten hlas a povedal som si: to je on.
Nemohol som tomu uveriť.
Po prvé, ako to dokázal?
Ako vzlietol, keď na to treba dvoch ľudí?
Kolega
Kapitána a prvého dôstojníka.
A ako to, že si to nikto nevšimol?
Dobre, a ako sa voláte?
To je otázka, ktorú si kladiem celý život.
Problémy s identitou.
Aby som s vami mohol komunikovať, ako sa voláte?
Nech vás viem osloviť.
Prepáčte, odpojil sa mi mikrofón.
Trochu som zvracal.
Viete, ja...
Vydržte. Dofrasa.
Človeče, prepáčte mi to. Dúfam, že vám nekazím deň.
Nie, nekazíte mi deň.
Môžete mi povedať svoje krstné meno, aby som vedel, ako vás mám volať?
Bude sa mi s vami ľahšie hovoriť.
Richard Russell.
Dobre, Rich, vážim si to.
Richard Russell.
Volá sa Richard Russell.
WASILLA ALJAŠKA
Keď sme počuli tú správu, netušili sme, že ide o neho.
Nikdy nebol Richard Russell.
Nikdy.
Volá sa Beebo.
Mama
Vždy bol aj bude Beebo.
Beebo.
Smrteľná dráma na oblohe nad Seattlom.
Dnes sa dozvedáme viac o 29-ročnom pozemnom pracovníkovi
Horizon Air,
spoločnosti vlastnenej Alaska Airlines,
ktorý je obvinený zo zastavenia rušného letiska
a ohrozenia mnohých životov.
Keď som to počul, zničilo ma to.
Pre Horizon som začal pracovať v roku 2015.
Plat nebol najlepší, ale potreboval som prácu.
Tak som to zobral.
Richard ma školil a pracovali sme spolu.
Keď som privážal prvé lietadlo, bol som nervózny.
Q400 je vrtuľové lietadlo.
Je ako otvorený mixér.
Môžete sa rýchlo zraniť, ak neviete, čo robíte.
Ale Richard bol hneď za mnou.
Upokojoval ma, aby som sa toho nebál a robil to pomaly.
Tak som Richarda skutočne spoznal.
Zdalo sa, že je rozvážny človek.
Prečo to urobil? To je stále záhada.
Prvá vec, čo mi napadla: čo mu spravili?
Nešlo o to, čo urobil on Horizonu.
Čo urobil Horizon, že ho to priviedlo k tomuto?
Identifikovaný bol ako 29-ročný Richard Russell.
Úrady tvrdia, že nemal pilotný preukaz,
ale mal povolenie byť v zabezpečenej oblasti letiska.
Bolo to ako víchrica.
Pamätám si, že som videla jeho fotku v televízii.
Bolo to smiešne, lebo keď bol malý chlapec,
mal tri alebo štyri roky, mala som sen.
Išla som okolo tradičného stánku s novinami,
hodíte tam 50 centov a dostanete noviny.
A na nich bola jeho fotka.
A prišlo mi to smiešne.
Bol to sen.
Ale o 24 rokov neskôr sa to stalo skutočnosťou.
Trochu som zablúdil a neviem, kam mám ísť.
Akosi som sa ocitol v kaši.
Čo sa týka riadenia lietania, zvládate to?
To teda áno. Je to bomba.
Hrával som videohry, takže...
Viem trochu, čo robím.
Vtedy som si uvedomila, že ešte nikdy nepilotoval lietadlo.
Dobre, a vidíte celý terén okolo seba?
Nemáte problém s viditeľnosťou?
Nie, všetko je super, úplne jasné.
Práve som obišiel Rainier.
Je nádherný.
Mám asi dosť paliva, aby som si zaletel nad Olympics.
Áno.
Pilot znie nabudene.
Fajn, môžeš sa ho spýtať, koľko paliva mu podľa neho zostáva?
Dobre.
V riadení letovej prevádzky je každý vyškolený na dve veci.
Zistiť, koľko ľudí je na palube lietadla
a koľko paliva zostáva.
Pretože ak sa zrúti,
hasiči musia vedieť, aký veľký požiar bude.
A tiež musia vedieť, koľko tiel hľadať.
Dobre, Rich, máte predstavu, koľko paliva vám ešte zostáva?
Dofrasa! Už som spálil asi 500 kíl, takže...
zostáva mi 900. Začínal som niekde okolo 1 300.
Pri 900 kilách paliva mu zostávala asi hodinu letu.
O hodinu spadne z oblohy.
- Áno, je slnečný a teplý deň. - Mami.
- Viem. - Myslím, že táto je lepšia.
Moje malé zlatíčko.
Mami.
Bol malé zlatíčko.
Vždy to bol poklad.
V dome, kde bol chaos, bolo fajn mať niečo,
„Brat“
čo bolo pokojné a nebolo až také drsné.
V mojej rodine to bolo dosť hektické.
Brat
Veľa detí.
Ja som dvojča.
Potom mám dve sestry, ktoré sú tiež dvojčatá.
A Beebo bol stredné dieťa.
Si pán.
Moje sestry a Beebo mali iného otca.
Bol to alkoholik.
Preto to bolo doma ešte hektickejšie.
Ukážem ti svoje svaly. No vidíš.
To je ale veľký sval, Beebo.
Neviem, čo s ním.
Naše detstvo nebolo najjednoduchšie...
„Sestra“
...ale Beebo sa vždy staral o mňa a o sestru.
Ich otec nebol dobrý človek.
Bol fyzicky násilný.
Teta
Bol verbálne násilný.
Bolo to hrozné.
Keď mal Beebo šesť rokov a dievčatá päť,
vzala som deti a odišli sme.
Nemyslela som si, že to s piatimi deťmi zvládnem,
ale nemala som na výber.
Musela som sa vzchopiť.
Musela som byť silná.
Zo štátnej pomoci som nedostala ani cent.
Ani cent.
Myslím, že to bol jeden z dôvodov, prečo bol taký milý.
A vtipný, lebo nechcel byť ako jeho otec.
A oslávenec...
A Beebo má budúcu sobotu svoj prvý futbalový zápas.
Napriek všetkému to zvládol.
BOJOVNÍCI STREDNÁ ŠKOLA WASILLA
LETECTVO JROTC
Všetci poznali Beeba a všetci ho mali radi.
Beebo bol naozaj jedinečný, nikto nebol ako on.
Sestra
- Toto sú skrinky. - Fajn.
Pošli to mame.
Fajn. Poslala som.
Beebo!
Hral futbal. Zápasil.
- Ideš, Beebo! - Beebo!
Robil atletiku.
Bol kráľom školského plesu
aj triednym šašom.
Proste všetko naraz.
Obľúbenec Wasilly.
Bol neuveriteľne pozorný
a múdry. To mnohí prehliadli.
Najlepší priateľ
Podľa mňa bol skutočne oddaný kresťan.
Jednoducho ideálny príklad amerického chlapca.
Nikdy by sme nepovedali, že by sa zachoval takto.
Aby vám bolo jasné.
Nemám v úmysle nikomu ublížiť.
Len si chcem pozrieť výhľady.
Nikomu nechcem ublížiť.
Nemusíte sa ma báť.
Dobre, mám obavy, lebo...
vyzerá to, že by ste nemali riadiť to lietadlo.
Sú na palube aj iní ľudia?
Nie. Usúdil som, že to nemôže byť až také ťažké, však?
Tak som sa chcel trochu previezť.
Takže na palube ste len vy?
Áno, pane. Nechcem ublížiť nikomu inému.
Keď vezmeme do úvahy americkú históriu,
11. september, únosy lietadiel a podobné veci,
ak by ste sa ocitli v situácii, o ktorej viete len to,
že niekto ukradol lietadlo,
to nemusí nutne svedčiť
o dobrej povahe danej osoby.
Asi sem pošlete nejaké stíhačky, čo?
To teraz nie je v pláne, Rich,
ale môžete mi povedať, v akej ste výške?
Mám taký pocit, že to je lož.
Na vašom mieste by som hneď poslal stíhačky,
lebo nikdy neviete, možno som gauner.
V podstate som gauner.
Nikdy by nemohol byť gauner. Vždy bol dobrák.
Mal srdce zo zlata.
Western, centrála.
Žiadam o vojenskú pomoc pri tom hlavnom cieli.
Práve vyslovil hrozbu.
Hej, tento chlapík je dosť narušený.
Znie ako fakt zlý človek.
Western, sledujte situáciu.
- A Portland je v pohotovosti. - Ďakujem.
ROCK 41, aktivovaný letecký poplach v...
ROCK 41. Seattle Approach. Rozumiem.
A výškomer Sea-Tac, 2-9-9-6.
Stíhačky mali vyraziť z Portlandu za každú cenu.
Je to protokol.
Keď ukradnete komerčné lietadlo, budete mať za chvostom
v určitom bode stíhačky.
Čo sa deje?
Nad našou štvrťou krúži lietadlo a dve stíhačky.
Ale aby stíhačky zostrelili amerického občana...
Nechcela som, aby sa to stalo.
Nikto to nechcel.
Stíhačky F-15 vzlietli z Portlandu, letia nadzvukovou rýchlosťou
a zachytávajú Russella južne od Seattlu.
Sú pripravené ho zostreliť, kým sa ho riadiaci snažia dostať na zem.
Proste som nedokázala pochopiť, čo urobil.
Neviem, prečo tak zareagoval.
Ak uvidí stíhačky,
situácia sa, pochopiteľne, zmení, lebo to urobí.
Jasné. Požiadal som pilota,
aby sa stíhačky držali preč od lietadla a nevydesili ho.
- Dobre. - Teraz je to kontrolná misia.
Dobre.
Centrála, Western. Sledujeme ho.
Dobre, ďakujem. Sledovacia misia.
Tieto topánky som mala na Beebovej svadbe.
Mami, chceš si to zobrať a pozrieť neskôr?
Pozrieš sa, či si niečo chceš vziať.
Všetky veci som dala sem.
Pozriem sa.
Keď som po nehode upratovala dom, aby bol bezpečný.
Aha, tu je to.
To je ono? Áno.
Je tu veľa vecí.
Neviem, čo chcem robiť s Beebovými vecami.
Prebalím ich, ale nemôžem si ich vziať so sebou, Phil.
Hej, viem.
Proste nemôžem.
Jeho školské písmeno.
Pozrimeže.
Áno.
Zápasenie, atletika, futbal.
Nemohla som si dovoliť...
- Kúpiť... - Školskú bundu?
Áno, tú bundu.
Áno.
To nevadí. Máme toto. Hovorila som, že si to môže dať na tričko.
- Je pekné. - Hej.
Pred 18 rokmi sa narodilo nádherné... Bože, budem plakať.
...štvorkilové bábätko Bojovník.
Dostalo meno Richard Bryan
a prinieslo rodine veľkú radosť.
Keď budeš písať zvyšok svojho príbehu, pamätaj, že si milovaný.
Sme hrdí na úžasného mladého muža,
ktorým si sa stal.
Do našich životov prinášaš humor a nečakané momenty.
Choď a užívaj si všetko, čo život ponúka.
Kto to písal?
- Ja. - Ty?
To je super.
Áno, nie som len pekná tvárička.
Pán v Q400, ktorý riadi Dash 8, počujete ma ešte?
Pozemný pracovník v Dash 8, ste stále na tejto frekvencii?
Počujete ma?
Áno. Prepáčte. Asi som vás stratil za kopcom.
Myslel som, že ste sa len odmlčali.
Dobre, už vás počujem úplne zreteľne.
Vieš zohnať nejakého odborníka na Q400
alebo aspoň niekoho, kto sa v tom vyzná?
Nikto tu nevie riadiť také lietadlo,
ale skúsime niekoho zohnať a spojiť vás s ním.
Aký máte plán?
Vrátite sa na Sea-Tac a skúsite pristáť, alebo čo chcete robiť?
Čo by som podľa vás mal urobiť?
Čo, chlapík z FAA?
Snažíme sa spojiť s niekým, kto by vám mohol pomôcť,
lebo ste hovorili, že neviete, ako s tým pristáť, však?
Nikdy som si nezistil, ako sa pristáva s lietadlom.
Naštudoval som si, ako ho naštartovať
a rozbehnúť.
Asi o pár hodín.
Ale pristáť by som nevedel. Ani som to vlastne neplánoval.
Tam sú Beebo a Trevon.
Beebo zmaturoval, bol taký náš hrdina z rodného mesta,
a odišiel hrať futbal na komunitnú vysokú školu
v Severnej Dakote.
Získal štipendium, aby mohol hrať a žiť svoj sen.
Myslím, že práve ten prechod z Wasilly do Severnej Dakoty
bol moment, keď začal riešiť
svoju identitu a zmysel života
vo väčšej miere.
Pamätám si, ako hovoril, že všetci pili
a robili typické vysokoškolské veci,
ale on sa toho nezúčastňoval.
Miloval americký futbal, ale Severná Dakota sa mu nepáčila.
Myslím, že veľa vecí nebolo v súlade s jeho kresťanskou vierou.
Uvedomil si,
že futbal asi nie je pre neho.
Po strednej som nakoniec šiel študovať do Oregonu
na malú komunitnú vysokú školu.
A povedal som mu, že by mal prísť za mnou.
Ukázalo sa, že to bolo pre neho jedno z najlepších rozhodnutí,
lebo tam spoznal Hannah.
Otoč ju, Beebo.
Bol do nej zamilovaný od prvého dňa.
Pamätám si, ako mi volal:
„Mami, ona je skutočne oddaná Kristovi.
Je tá pravá.
Je všetko, čo hľadám.“
Hannah bola pre Beeba dokonalá.
Bola veľmi vtipná. Bola...
pekárka, čo mu bolo blízke.
Všetci sme ten príbeh poznali.
Vedeli sme, že to bola láska jeho života.
Bojoval o ňu a získal si jej lásku.
Zasnúbil sa a oženil ešte pred ukončením štúdia.
Bola nádherná.
Videli ste fotky. Bože, boli proste krásni.
Po svadbe Hannah dokončila štúdium kulinárskeho umenia
a snívala o vlastnej pekárni.
Našli pekáreň na predaj,
kúpili ju a otvorili Hannah Marie's Bakery.
Bolo to milé, obaja tam pracovali.
Bolo to ich „bábätko“.
Beebo všetko odsunul bokom.
Školu, jeho... Len aby jej pomohol a podporil ju,
čo bolo super.
Mal istý optimizmus voči svojej budúcnosti
a životu, aj keď ešte nebol úplne jasný.
Bol plný nádeje.
Asi ma čaká doživotie, čo?
Dúfam, že áno. Pre chlapíka ako ja?
Na to teraz nemyslíme.
Sústreďujeme sa na to,
ako váš bezpečne dostať na zem a ukončiť túto situáciu.
Neviem, či to lietadlo chcem vrátiť,
lebo som v ňom všetko povracal. Je to strašné.
Andrew, prijme pokyny na riadenie?
Opýtaj sa ho: „Prijmete pokyny na riadenie?“
Ako sa voláte, vy z FAA?
Rich, volám sa Andrew.
Môžem vám dať nejaké smerové
alebo riadiace pokyny, aby som vám pomohol?
To je nejaká hatlanina. Netuším, čo to znamená.
- Nevedel by som to nastaviť. - Ale keby som vám dal smer,
možno by ste sa mohli pozrieť na kompas.
Ak by som vám dal smer, to by ukazoval kompas.
Aha, k stíhačkám, však?
Zavediete ma k stíhačkám?
Nie, nevediem vás k stíhačkám.
Držím vás mimo lietadiel,
ktoré chcú pristáť na Sea-Tacu.
Aha, jasné. Nechcem narobiť problémy.
Som rád, že kvôli mne...
nenarušujete deň ostatným.
Aby nikto nezomrel, jediná cesta je, aby lietadlo bezpečne pristálo,
no pilot nemá žiadne skúsenosti.
Nemôžeme ho nechať pristáť hocikde.
Musí to byť dráha dostatočne dlhá a široká
pre Dash 8.
LETECKÁ ZÁKLADŇA MCCHORD
Dobre, Rich, a namiesto toho, aby sme vás vrátili na Sea-Tac...
pred vami, asi míľu vpravo, je dráha. Vidíte ju?
To je McCord Field.
Človeče.
Tí chlapi by ma zmlátili, keby som tam pristál.
Asi tam majú protilietadlovú obranu!
Nie, nič také nemajú.
Len hľadáme miesto, kde môžete bezpečne pristáť.
Ešte nie som pripravený pristáť,
ale, dofrasa, musím...
Musím prestať sledovať palivo, lebo rýchlo ubúda!
Dobré ráno všetkým. Vitajte na palube.
Postaráme sa, aby ste sa bezpečne dostali do San Diega,
kde je krásnych 24 stupňov.
Mama už odvtedy nie je ako predtým.
Fakt ju to zlomilo.
Prenajíma svoj dom, takže už nemá domov.
Má pocit, že musí stále niekam cestovať.
Dobre, ten druhý pilot z Horizonu je naladený na frekvencii.
Rich, o chvíľu sa pridá ďalší pilot.
Je pilotom Q400.
Pokúsi sa vám trochu pomôcť, dobre?
Máte veľmi pokojný, vyrovnaný hlas.
Nepoviete nič nevhodné. Viem...
Nemusíte so mnou zaobchádzať opatrne.
Ja nie som citlivý.
Takže...
Zdravím, Rich, tu kapitán Bill.
Máte v pláne pristáť s lietadlom?
Celkom si užívam len tak lietať vo vzduchu.
Tak dobre. Akou rýchlosťou idete?
Počujem, ako trúbi rýchlostný alarm.
Kde nájdem ten údaj?
Áno, letí 300 uzlov nad zemou.
Fajn, neprekračujte túto rýchlosť, lebo lietadlo to ťažko znáša.
Nechceme poškodiť lietadlo.
Rozumiem.
Hej, pilot, myslíte, že toto lietadlo zvládne otočku vo vzduchu?
Skôr by som zistil, ako funguje autopilot.
Nuda!
Prosím, zostaňte sedieť, pásy majte zapnuté a príručnú batožinu
uloženú, kým kapitán nevypne znak pásov.
Dávajte pozor pri otváraní priestorov nad hlavami.
SAN DIEGO KALIFORNIA
Každý rok idem do San Diega vyzdvihnúť Beebovo auto
z domu jeho sestry.
Je to výlet bez plánu.
To je môj oddych, cestovať.
Sadnem do auta
a môžem ísť kamkoľvek, kde nikoho nepoznám, a je mi dobre.
Dobre.
Tak poďme.
Výlet.
ALJAŠKA BEEBO
Toto auto sa volá Sally.
Každý rok si ho vezmem
na približne tri mesiace.
Vyrazíme na východ, západ, sever aj juh
a navštevujeme priateľov a rodinu.
Je to perfektný spôsob, ako sa stratiť vo svojich myšlienkach.
Nikto nič neočakáva.
Nikto neočakáva, že budete silný, keď ste smutný.
- Rich, ste tam? - Áno. Zdravím, chlapci.
Dobre, Rich. Máte predstavu, koľko paliva vám ešte zostáva?
Človeče, je mi zle.
Veľa zvraciam.
Andrew, povedzte mi niečo pekné.
Rich, to asi nemôžem.
Môžete mi povedať, koľko paliva vám ešte zostáva?
Doparoma, Andrew!
Ide tu o ľudské životy!
Rich, nehovorte také veci.
Nie, povedal som vám, že nechcem nikomu ublížiť.
Len chcem, aby ste mi povedali niečo pekné.
V živote môjho synovca sa niečo zmenilo.
Z veselého, bezstarostného človeka
sa stal niekto, kto cítil v živote tlak.
Pekárni sa veľmi darilo a potom som sa dozvedela,
že sa sťahujú z Oregonu na sever.
Myslím si, že rodina Hannah ich chcela bližšie v Seattli.
Raz som sa ho spýtala, ako sa darilo pekárni,
a on mi odpovedal, že keď spočíta
všetky hodiny a tvrdú prácu, ktorú do toho dali,
v podstate zarobili asi po štyri doláre na hodinu.
Zaujíma ma, či to nebolo preto, že Hannah bola
z tradičnej rodiny, kde otec pracoval
a matka učila doma dievčatá.
Myslím, že to bolo možno to, čo si želali
pre svoju dcéru.
Rodina Hannah sa líšila od našej.
Rodičia sú stále manželia.
Veľmi náboženskí.
Pomerne bohatí.
Otec Hannah chcel, aby mal Beebo skutočnú prácu.
Chcel, aby mal Beebo dokonalú rodinu strednej triedy.
Biely plot a všetko ostatné, ale to pre Beeba nebolo nikdy dôležité.
Myslím, že to bol prvý kameň úrazu
na jeho ceste.
Beebo nechcel ísť do Seattlu. Veľké mesto nebolo pre neho.
Určite bolo pre neho ťažké znovu začať vo veľkomeste.
Beebo si hovoril, že čo bude teraz robiť.
Hej, Andrew z FAA, ste tam?
Áno, som tu, Rich.
- Počujete ma? - Ako ste získali túto prácu?
Ako som získal túto prácu? Poslal som prihlášku online.
To vážne? Len tak?
Mal som už nejaké skúsenosti.
Jasné. Aké skúsenosti?
Vojenská služba.
Vďaka za vašu službu.
- Ďakujem. - Ja som bol príliš tučný.
Som tučný, neprijali by ma.
Rozmýšľal som nad tým,
ale asi dobre, že som nešiel.
Chcel ísť do armády,
ale kvôli váhe ho nevzali.
Skúšal políciu, ale neprešiel praktickou skúškou.
Hovorím: „Ako je to možné?“
A on na to: „Povedzme, že polícia
a ja máme odlišný pohľad na prístup k ľuďom.“
Tak povedal, že si nájde prácu v leteckej spoločnosti...
aby mohol lietať až na Aljašku.
To bol Beebov sen.
Chcel sa vrátiť domov.
Beebo prijal prácu v Horizone.
Pokiaľ viem, nosí žltú vestu a...
On...
prijíma batožinu. Posiela ju ďalej.
Riadi lietadlá dovnútra aj von.
Poslal mi video, ako vedie lietadlo
k opravárni.
Povedal: „Idem si zajazdiť s lietadlom.“
Ahojte, volám sa Beebo Russell a som pracovník pozemného servisu.
To znamená, že dvíham veľa kufrov.
Fakt veľa kufrov.
Toľko kufrov.
Pozrite na tie kufre.
Aha, fialový.
Zvyčajne musím pracovať vonku v tomto.
Ale zároveň môžem robiť aj celkom cool veci.
Pamätám si, že mi hovoril, že zobral tú prácu
kvôli cestovaniu, a to ho veľmi bavilo.
Pasiem ovce v Írsku.
KAPITÁN LIETADLA
Lietal s Hannah a navštívili Írsko, Francúzsko a Faerské ostrovy.
Cestovalo sa im spolu dobre.
Beebo si chcel užívať a Hannah to akceptovala.
Povedali, že využil okolo 170 letov.
Za tie tri roky, čo tam robil, sme spolu súperili,
lebo som lietala na jeho benefity.
Posúvam kamene v Las Vegas.
Jedna z vecí, čo pre mňa urobil...
Hlásil som sa na medicínu a nemal som peniaze.
A dal mi pár svojich leteniek, aby som mohol absolvovať pohovory,
a urobil som veľký okruh.
Inak by som si to nemohol dovoliť.
Hlavné je, že môžem navštíviť tých, ktorých mám rád.
Nakoniec sa to vyváži.
Mal rád svoju prácu.
Naozaj.
Najprv.
Ahoj, volám sa Beebo Russell
a dnes budem spovedať svojich kolegov
o ich práci a cestovnom živote ako pracovník pozemného servisu.
Baví ťa práca pozemného pracovníka?
Prečo áno alebo nie?
Baví aj nebaví. Dobré je,
že tu pracujú skvelí ľudia,
a zlé je,
že tu sú aj naozaj zlí ľudia.
Páči sa mi flexibilita rozvrhu a letecké benefity.
Nepáči sa mi vedenie.
Súhlasím.
Práca pozemného pracovníka je tvrdá.
Pracovať v horúcom letnom počasí a v chladnej zime...
12 letov denne.
Máme málo ľudí, nízke mzdy, veľa práce.
Ale Richarda som nikdy nevidel naštvaného.
Nevidel som ho frustrovaného.
V tom bufete bolo najmenej 50 ľudí.
Ale kým sa všetci rozprávajú, on sedí v kúte a číta knihu.
Bol ticho a držal sa bokom.
A myslím si, že sa len snažil zachovať si
profesionálnu tvár, pretože chcel kariérne postúpiť.
Bral to vážne.
Chcel sa zlepšiť, zarobiť viac a postarať sa
o svoju ženu, byť živiteľom.
Podľa mňa jeden z naratívov, ktoré nám často podsúvajú
tradičné kresťanské inštitúcie,
je, že muž
musí zabezpečiť rodinu veľmi špecifickým spôsobom.
A ak nie ste finančne dostatočne úspešný,
ste menej hodný.
Asi v treťom roku som si začal všímať,
že sa mu tá práca prestáva páčiť.
Čím dlhšie tam robil, tým viac som vedel, že nie je šťastný.
Je to fyzická práca s opakujúcimi sa pohybmi,
ktorá dá telu zabrať.
Hovoril, že pracujú dlho.
Nesprávali sa k nemu najlepšie.
Plat nebol veľmi dobrý.
Takže to už asi nestálo za tie cestovné výhody.
Nesprávali sa k nám s úctou a rešpektom.
Niektorí piloti nás volali opicami v ťahači.
Hovorili sme si: „Fakt nás tak nazvali?“
Keď tam bol dlhšie,
začal vnímať rozdiel medzi pilotmi,
palubným personálom a tým pozemným.
Počul ich v slúchadlách.
Volali ich letisková háveď a podobne.
Cítil sa pre to hrozne.
Hovorili sme to nadriadeným, ale tí neurobili nič.
Nad čím rozmýšľate? Chcete skúsiť pristáť?
Poviem to otvorene.
Pýtate sa ma, prečo som to spravil,
tak asi preto...
asi preto, že som nezarábal ani minimálku.
Hoďme to na to.
Možno to trochu obmäkčí vedenie?
Možno...
Hej.
Tá veta o minimálnej mzde ma znepokojila.
Znel frustrovane.
Pozerala som na radar letiska a vravela si:
„Panebože,
všetky tie lietadlá plné paliva.“
Ak sa Richard otočí a rozhodne sa pristáť
na niektorom z nich, vybuchne celé letisko.
Minimálna mzda v Seattli bola 16 dolárov na hodinu,
ale to sme my nedostávali.
Plat bol 12,75 dolára na hodinu.
To na živobytie nestačí.
Pýtali sme sa, ako to môže byť legálne.
Prvá výhovorka bola,
že sme menšia letecká spoločnosť, nezarábame dosť.
Ale keď sme sa pozreli na čísla,
zistili sme, že zarábame dosť.
Dával najavo, aké absurdné je,
že tá firma môže platiť menej než minimálku.
Nepáčilo sa im, že o tom hovoríme.
Nechceli nás počúvať.
Ale v bufete sme sa rozprávali o plate a všetci hovorili,
že nakoniec niekto urobí
niečo nebezpečné,
niečo, čo si všimnú.
Takže nie slovami, ale niekto podnikne kroky.
SME NA TEBA VEĽMI HRDÍ
Dobre, budeme ho držať
nad neobývanými oblasťami, nad zálivom po určenom smere.
Dobre.
Čas bežal
a palivo sa stále viac míňalo.
Hej, Rich.
Čo poviete na to, že by ste na chvíľu lietali nad Pugetovým zálivom?
Tam by ste ma mohli pekne zostreliť, však?
Tam by ste vedeli bezpečne pristáť.
Nechcem sa utopiť.
Dnes sú všetci na mori.
Bude tam milión plachetníc, ktoré vás zachránia.
To znie fajn, ale nemyslím si, že plachetnica
ma vyzdvihne skôr ako chlapíci so zbraňami.
Lietadlo má veľa záchranných viest,
takže by ste nemuseli plávať.
Myslíte, že ak úspešne pristanem,
Aljaška mi dá prácu pilota?
Myslím, že by vám dali akúkoľvek prácu,
ak sa vám podarí toto.
Hej, jasné!
Nie, som biely.
A je to tu.
Tá...
veta o belochovi. Tá veta o belochovi, ktorá bola...
Prepáčte, o politike sa nerozprávame.
Áno, na palube sa nerozprávame o náboženstve ani politike.
Áno.
Je ťažké o tom hovoriť...
Je to trochu ťažké.
Bože, prečo som... Musím prestať a premyslieť si to.
Ale stále nakrúcame, však?
- Áno. - Dobre.
- Môžeme vypnúť kamery? - Áno.
Ako biely muž mám pocit, že ak niečo poviem,
vyznie to, akoby som mal výhodu len preto, že som biely, alebo...
Neviem.
Nechcem byť škatuľkovaný,
lebo dnes ľudí hádžu do rôznych škatuliek.
Musíme adresovať jasný problém.
Znie to určite ako rasizmus, keď niekto povie:
„Nedostal som prácu, lebo som biely.“
Bieli majú väčšiu šancu na povýšenie
než Afroameričania.
Treba byť realistický.
Ale ja som čierny celý život,
takže viem, že on nebol rasista.
Nikdy som ho nepočul sťažovať sa,
že je biely, takže ma to prekvapilo.
Ľudia budú vytvárať konšpirácie,
ale treba počúvať všetko.
Počúvať každé slovo.
Jasné, toto som počul, ale čo hovoril predtým?
Opakoval slová iných ľudí, čo mu povedali.
Dával ľuďom vedieť, čo mu bolo povedané.
Je ťažké presne určiť, čo sa vlastne stalo.
Kdesi okolo tretieho, štvrtého roka
sa bavil so svojím nadriadeným.
Hovoril, že je v slepej uličke
a chce sa posunúť vyššie,
ale nejde to rýchlo,
a ako to môže urýchliť.
Poradil mu, že vysokoškolský titul
vyzerá dobre a pomôže ho odlíšiť.
Chodil na večerné kurzy, snažil sa dokončiť svoj prvý titul.
Začal aj študovať obchodnú školu, lebo chcel získať
manažérsku pozíciu v Horizone alebo postúpiť vyššie.
A škola je práca na plný úväzok popri práci na plný úväzok.
Urobil všetko, čo podľa neho mal.
Chodil do školy, získal kvalifikáciu a aj tak ho odmietli.
Jeho nadriadený mu povedal, že ako biely nedostane tú prácu.
Ale Beebova farba pleti s tým nemala nič spoločné,
lebo ten, kto tú prácu dostal, bol biely.
Takže...
Išlo o taktiku rozdeľ a panuj.
Chceli, aby bol nahnevaný.
Chceli rozdeliť nás, aby sme sa nemohli spojiť
a niečo dosiahnuť, pretože sme neboli krytí odbormi.
A ak nás nechali hašteriť sa medzi sebou,
nikdy by sa to nestalo.
Nebolo to preto, že je biely.
Tú prácu nedostal preto.
Nedostal ju z iných dôvodov.
Myslím, že nebol prijatý, pretože nebol ten správny typ bieleho.
A keď hovorím, že som len biely...
Dobre, ale aký typ bieleho si?
Pochádzaš z bohatej rodiny?
Má tvoja rodina postavenie?
Ak vyrastáte v bohatstve,
určite sa vám otvoria dvere,
ktoré by sa inak neotvorili.
Biela pleť nevymaže chudobu.
Nezodpovedal tomu vzoru, ktorý hľadali.
Myslím, že Richard nedostal tú prácu, lebo ho považovali za biely odpad.
Beebo doplatil na to, ako veci fungujú.
Cíti tlak, že ako muž
a živiteľ by mal zarábať veľa.
No zároveň, keď sa snaží
postúpiť kariérne vyššie, narazí na prekážky.
Rozumiem, že sa mohol cítiť,
akoby na každom rohu číhala prekážka a neúspech.
Keď sa to všetko spojí, je z toho hotová pohroma.
Hneď po vašej pravici a za vami je ďalšie lietadlo.
Ste ochotný s nimi hovoriť,
ak sú na frekvencii? Možno vám pomôžu pristáť.
Jasné. Rád komunikujem s ľuďmi.
Ale som veľmi smädný.
Vyzvracal som skoro všetko, čo sa dalo,
takže musím zájsť dozadu po vodu.
Nie, Rich, prosím, zostaňte sedieť v kokpite
a buďte so mnou na linke.
Už som to raz urobil, je to v pohode.
Ale musím stúpiť na vlastné zvratky. To je odporné.
Sekundu.
Rich, tu kapitán Bill.
Stále počúvame.
Moje lietadlo je v poriadku.
Ako je na tom vaše?
Na chvíľu odišiel. Hneď sa vráti.
Dobre.
Fajn, som späť.
Výborne, Rich. Vitajte späť.
Rozmýšľali ste, čo chcete robiť?
Chcete skúsiť pristáť na McChorde?
Alebo radšej na vode? Aký máte plán?
Tak trochu lietam naslepo. Dvojzmysel.
Ešte neviem, čo chcem robiť.
Rád by som skúsil pristáť.
To by bolo fajn, ale...
už nemám chuť žiť,
a to je ten problém.
To som nikdy nepočula.
Toto nikdy nepovedal.
Áno, asi potrebujem chvíľu.
Prepáčte.
„Už nemám chuť žiť.“
Toto som počula prvýkrát.
Nechcem čeliť následkom.
Je ľahšie
pustiť sa strmhlav dolu a zavrieť oči. Viete?
Je to smutné, ale vlastne ani nie.
Dobre.
Hovorí, že by sa pustil strmhlav dolu.
Rich, ako ste povedali, nikomu nechcete ublížiť
a my nechceme, aby ste si ublížili vy.
Kde sú stíhačky? Chcem vidieť, ako tí chalani lietajú.
ROCK 41, potrebujete navedenie na cieľ?
ROCK 41, potvrdzujem. Overte výšku 2995.
Som jeho mama. Mala som to vedieť.
Hej, chcem súradnice tej kosatky,
tej mamy s mláďaťom.
Chcem ju ísť pozrieť.
Hej, Rich. Koľko paliva vám zostáva?
Človeče, nie veľa.
Asi tak 350 kíl.
Dobre, Rich. Ďakujem.
Podľa poslednej správy z Horizonu mu zostáva 350 kíl. To vydrží 15 minút.
Rozumiem.
Western, centrála.
Western.
Prepočítajte na 15 minút paliva.
Western.
Boli ste už v Olympic Mountains?
Sú neskutočné. Doparoma!
Áno, bol som tam.
Je to vždy príjemná jazda.
Zdravím, Rich. Tu ROCK 41. Ako sa máte?
Čo keby sme zamierili viac na západ, preč od tých hôr?
Prečo? Máte tu nejaký pozemok, o ktorý sa bojíte?
Nikdy by mi nenapadlo, že je...
nešťastný so svojím životom.
Nie viac, než je to bežné.
Aj ja to robím.
S nikým sa otvorene nebavím o pocitoch.
Možno s manželkou.
Ale kamarátom nepoviem,
že som smutný,
lebo by som bol za slabocha.
Ťahá sa to stáročiami.
Muži nemajú byť slabí.
Majú byť tí silní.
Majú byť tí, čo sa o všetko starajú.
Stane sa z toho priepasť.
A očakáva sa, že sa z nej vytiahnete, keď máte pocit,
že s nikým o tom nemôžete hovoriť.
Ako máme vôbec uvažovať o psychológovi?
Je to cudzie...
Vôbec to nedáva zmysel.
Ani mi to nepríde na um.
Ísť za psychológom?
Nemám ani čas ísť k zubárovi.
Akože...
Keď sa pokazí auto, presne viem, ako ho treba opraviť.
Ale keď mám problémy v sebe, ani neviem, kde mám začať.
A v Beebovej situácii, keby mal vyhľadať pomoc...
rozmýšľal by: „Som dosť mužný?
A ako ma budú vnímať ľudia, ktorí sú na mne závislí,
keď im ukážem,
že mám tieto problémy?“
Poď. Daj si to pod kolená.
Dobre.
Dokonči to a stiahni si ho z prsta.
Keď ste neustále pod tlakom a všetko potláčate,
stane sa z toho začarovaný kruh.
Predstavujem si všetky tie hovory, čo teraz prebiehajú.
Neviem, kto s kým musí hovoriť, riešiť toto, zisťovať.
Ale je vtipné, ako málo
spolu hovoríme.
No, prebiehajú nejaké hovory
a my sa snažíme nájsť najlepšie riešenie.
Našou snahou je, aby ste sa otočili a mohli sme zostať v kontakte.
- Ako to? - Lebo nám na vás záleží.
Naozaj.
Nevideli sme signály
a myslím, že čiastočne preto, že vždy, keď sme sa stretli,
bol to taký rušný a zábavný víkend.
A to ma najviac štve,
že som netušila, že je v depresii.
A som smutná, že som možno prehliadla signály.
Veľa ľuďom na mne záleží
a...
budú sklamaní,
keď zistia, čo som urobil.
Rád by som sa každému ospravedlnil.
Som proste pokazený.
Asi mám v hlave o pár koliesok naviac.
Uvedomil som si to až teraz.
Je to...
A tie výhľady preleteli za okamih.
Myslel som si, že zažijem chvíľu pokoja.
Že si vychutnám tie výhľady a...
Je tu veľa pekných vecí, ale myslím, že v inom kontexte sú krajšie.
Priala by som si, aby mi povedal, ako sa cíti.
Pilot Rich je teraz trochu dojatý.
Rich, zdá sa, že ste...
Zdá sa, že ste na seba nahnevaný,
ale nemáte dôvod. Sme...
Všetci sa občas na seba hneváme,
ale netreba sa za to trestať.
Byť v Horizone bolo na mňa príliš,
tak som odišiel.
Ale videl som Richarda týždeň predtým, ako zobral to lietadlo.
Povedal som mu, nech ide pracovať do mojej práce.
Povedal, že sa snaží o povýšenie.
Že nechce odísť. Tak som povedal, že dobre.
Ak by zmenil názor, nech sa mi ozve.
Prečo som sa s ním nerozprával dlhšie?
Bola to šanca zistiť, čo sa deje?
Či je v poriadku?
Myslím, že preto som sa rozhodol urobiť niečo také extrémne,
lebo všetko je stále len o práci,
aj keď trávite čas s ľuďmi.
Všetko je len o práci.
Ja...
Tie osobné chvíle sú také vzácne a zriedkavé.
Je to naprd.
Takže nevadilo by mi len tak pokecať s vami,
ale všetko je stále len o práci.
Aj my chceme s vami hovoriť, Rich.
Zatočili ste doprava na západ.
Skúste držať lietadlo pekne rovno.
A potom sa môžeme porozprávať.
Možno vám nájdeme miesto na pristátie.
Nemyslím si, že pristanem.
Bezpečne.
Asi skúsim urobiť otočku.
A ak to vyjde, spustím sa strmhlav dolu a tým to ukončím.
To nemusíte robiť.
Skúste sa teraz otočiť doprava
a ja vám poviem, kedy zastaviť.
Potom držte lietadlo rovno.
Dobre.
Ja ešte trochu vystúpim.
Myslíte, že mi stačí tak 1 500 metrov,
aby som dokázal spraviť tú otočku?
Na to neexistuje bezpečná výška.
Ani by som to neskúšal. Zraníte niekoho na zemi.
A povedali ste, že nechcete zraniť nikoho na zemi.
Ani my nechceme, aby ste sa zranili.
Rich, boli by ste hrdina, keby ste zvládli pristáť.
Nie, bol by som iba hrozbou pre verejnosť, čo pôjde do väzenia na celý život.
Tak som prehodnocoval, čo a ako.
A hoci by som rád jedol tri jedlá denne
a celý čas len čítal knihy
a dostával listy od svojich blízkych.
Mám ich tam vonku dosť.
Nebolo by to najlepšie, viete?
Máte manželku.
Špehovali ste ma na Facebooku?
Stále nemôžem uveriť, že si vybral túto cestu.
Alebo že som to nevidela.
Otáča sa. Je úplne na boku.
Ide hore nohami. Je hore nohami.
Panebože.
No doriti!
Doriti!
Zdvihnite lietadlo.
Božemôj, je v poriadku,
je v poriadku.
TOI-1 práve spravil otočku vo vzduchu. Aktuálna výška 600 metrov.
ROCK 42, potvrďte, že spravil otočku vo vzduchu.
Potvrdené, preletel asi tri metre nad vodou.
Dokázal to.
Spravil otočku vo vzduchu.
Hej, je to už konečne môj pilot?
Kontaktovali ma piloti,
že toto lietadlo nikdy nemalo robiť také manévre.
To lietadlo nebolo stavané na také veci.
Môj brat je typ človeka, čo nikdy v živote neriadil lietadlo,
vzlietol, lietal si okolo a potom spravil otočku vo vzduchu
a nezrútil sa.
Fakt pôsobivé.
Ten chalan mal nekonečný potenciál.
Keby si len uvedomil, čo všetko v sebe má,
namiesto toho, aby sa cítil,
že nie je dosť dobrý, kto vie?
Mohol byť čímkoľvek, čím chcel.
Rich, tu kapitán Bill.
Gratulujem. Dokázali ste to.
Teraz sa pokúsme bezpečne pristáť a nikoho nezraniť na zemi.
Western. Centrála.
Western.
Nech sa ROCK znova opýta na výšku. Potvrďte výšku.
ROCK hlási 600 metrov.
Ďakujem.
ROCK sa ho teraz pokúša presvedčiť, aby bezpečne pristál.
Tak dobre. Dofrasa. Ja neviem.
Nechcem. Dúfal som, že týmto to skončí.
Rich, koľko paliva vám zostáva?
Asi tak 250 kíl.
Dobre.
Pri 250 kilogramoch paliva
je to asi päť minút letu.
Pilotov čaká rozhodnutie.
DEN, neviem, ako dobre poznáte túto oblasť,
ale máme tu veľa ostrovov
a zátok.
Takže piloti budú mať príležitosti,
keď bude nad vodou.
Ale pozdĺž brehov sú domy.
Takže vodné cesty nie sú široké, ale celkom úzke.
Ich rozhodnutia teda závisia od paliva, ktoré má.
Len aby ste vedeli.
Je nad ostrovom Ketron, K-E-T-R-O-N.
Je hneď pri ostrove Ketron, K-E-T-R-O-N.
A podľa miestnej správy tam žije asi 30 ľudí.
Rich, ste tam?
Hej, ale už nie dlho.
Mám pocit, že mi zlyháva jeden motor.
Dobre, Rich, skúste držať lietadlo rovno
nad vodou a pekne nízko.
Dokážete to?
41, môžete potvrdiť, že je stále nad vodou?
Rich, tu kapitán Bill. Ako to ide?
Práve prišla správa
z iného telefónu, že ROCK 41 hlási dopad do vody.
Dobre.
A cieľ zmizol o 03:48.
Cieľ zmizol.
Western.
Tu Colleen.
Dobre, Jason, počuli ste to?
Áno.
ROCK 42 ohlásil, že narazil na ostrov.
Koniec?
Žiadne ďalšie prenosy
od Beeba z kokpitu neboli.
Bolo len proste...
Len dúfam, že sa to stalo okamžite.
Že necítil žiadnu bolesť.
Dúfam, že sa nebál.
Keď sa celé to šialenstvo skončilo, Andrew už nebol na svojom mieste.
Vyšla som von a on stál na chodbe.
Šla som za ním.
Pozrela som sa na neho a hneď som videla, že je úplne zničený.
Plakali sme.
Povedala som mu: „Prepáč.
Potrebovala som, aby si to spravil.
Potrebovala som teba.
Prosím, nechoď domov sám.
Nechoď domov.
Zostaň tu s kamarátmi.
Zavolaj rodičom. Zavolaj niekomu. Nechoď domov. Nebuď teraz sám.“
Myslím, že ešte bol vo vzduchu, keď ma Alaska Air dala na ďalší let.
Takže keď som nastúpila na lietadlo do Seattlu...
myslím, že už to vedeli, ale nepovedali mi, že lietadlo spadlo.
Pamätám si, ako som Hannah hovorila, že sme rodina a vždy budeme.
Lenže sme sa odcudzili.
Musím prijať, že stretnutie so mnou ju možno príliš bolí.
Som veľmi smutná.
Ľudia hovoria, že človek má vízie alebo sny o zosnulom blízkom.
Ja nič také nemám, nijakým spôsobom ma nenavštívil.
Či už by to bolo pierko vo vetre,
alebo kameň, čo by mi spadol na hlavu, je to jedno.
Len chcem vedieť, že je v poriadku.
Toto je pohľad na miesto havárie.
Chcem si ešte raz pozrieť to šialené video.
Zamestnanec aerolínií ukradol lietadlo
z letiska Sea-Tac v Seattli.
Nemôžem na to prestať myslieť.
Najprv nevedeli, aké mal ten chlap úmysly.
Chcem si znova pozrieť to video.
Zamestnanec aerolínií...
Dúfala som, že ma tlač nechá na pokoji.
Nemala som záujem...
rozprávať sa s novinármi.
Nemala som záujem zdieľať svoj príbeh.
Nechápala som, prečo sú tým takí posadnutí.
Nechápala som to. Pre mňa to bola hrozná smrť.
Vyslali stíhačky. Báli sa, že to môže súvisieť s terorizmom.
Federálni vyšetrovatelia dúfajú,
že čierne skrinky im pomôžu lepšie pochopiť,
čo viedlo zamestnanca aerolínií k tomu,
aby ukradol lietadlo a vzlietol.
Bolo celkom jasné, že to vyvolá kontroverziu.
Russell ukradol lietadlo,
bezpečnosť ohrozená
Moji rodičia povedali, aby som to nepozeral.
Že to nemôžem pozerať. Zbláznim sa.
Takmer prehnane
to medializovali a politizovali s cieľom presadiť
už existujúce, veľmi extrémne politické názory.
„Sky King“ a biely nacionalizmus
Extrémna ľavica ho démonizovala.
V podstate je to len ďalší nahnevaný biely muž.
Jasné ako facka.
Chýba mu istá sofistikovanosť.
A rovnako zle to vidí aj pravica.
Tvrdia, že je to hrdina bielych nacionalistov.
To vôbec nie je pravda.
Richard Russell je terorista.
Keby bol terorista, prečo do niečoho nevletel?
Prečo sa nepokúsil ublížiť iným?
Prečo nevzal to lietadlo, keď tam boli ľudia?
Tu je jeden citát.
Myslím, že cíti bolesť z vyhladenia celej rasy,
ale nedokáže vyjadriť svoju depresiu.
To je hlúposť.
To je úplne nesprávna diagnóza toho, čo si myslel a cítil.
Tieto tričká od bielej nacionalistickej skupiny
používajú môjho brata ako tvár
na predaj tovaru, ktorý podporuje ich absurdné presvedčenia.
Je dosť hnusné využiť niekoho samovraždu na predaj tričiek
a zarábať na tom, ale...
byť človekom tak mimo jeho presvedčení je proste nechutné.
My, tradiční konzervatívci, neveríme, že Amerika patrí len bielym.
Beebo to tak vôbec nevnímal.
Bol by z toho totálne znechutený.
Je to strašne smutná udalosť
a ľudia z neho spravili niekoho, kým nebol.
Beebo nebol súčasťou vašej politiky.
Vysvetlil, prečo to urobil.
Spomenul pracovné veci.
No hneď potom
sa všade na sociálnych sieťach začali šíriť mémy.
Zistil som, že je to virálne, keď som videl mém, kde robí otočku
nad zálivom a bolo tam „#SKYKING“.
Trochu som sa tým zaoberal,
že o čom to hovoria. Sky King?
Niečo na tom ľudí fakt zasiahlo.
Pre mňa ten Sky King pôsobí,
ako keby Beebo ukazoval veľké „dosť bolo“ voči korporátnej mašinérii.
Určite to bolo súčasťou neho.
Cítil sa ako bezvýznamné koliesko v systéme.
A toto bol jeho spôsob, ako sa z toho konečne vymaniť,
prestať byť tým otrokom práce, ako ho nazývali online.
V mnohých ohľadoch by som to mohol byť aj ja, nie?
Toto video je venované pamiatke Sky Kinga, Richarda „Beebo“ Russella.
Určite nechcem jeho samovraždu nijako oslavovať,
práve naopak. O to mi na internete vôbec nejde.
Ale z nejakého dôvodu ma tento príbeh silno zasiahol,
rovnako ako veľa ďalších ľudí. Bol to obyčajný chlap...
Chodili mi listy a správy od ľudí z celého sveta, z Južnej Ameriky,
Európy, Indie...
že chceli spáchať samovraždu, ale po jeho príbehu to neurobili.
Veľa ľuďom na mne záleží.
A budú sklamaní,
keď zistia, čo som urobil.
Rád by som sa každému ospravedlnil.
Som proste pokazený.
Asi mám v hlave o pár koliesok naviac.
Uvedomil som si to až teraz.
Dostal som stovky mailov od pozemného personálu,
palubného personálu aj bývalých pilotov, ktorí...
v podstate písali...
Tvoj brat je legenda.
Povedal nahlas to, čo si všetci myslíme.
Presne tak sa cítime.
Vnímajú ho ako niekoho, kto sa postavil za tých,
čo sú odsúvaní bokom a berú ich len ako „letiskovú háveď“.
Dusia v sebe pocity.
A on to vypustil von.
A pre niektorých stačilo len to,
aby počuli, že nie sú jediní, ktorí to tak v práci vnímajú.
SPRIEVOD KU DŇU NEZÁVISLOSTI
Mladé generácie strácajú to, čo sme mali my.
My sme verili v americký sen.
Dnešné deti ho už spochybňujú.
Generácia môjho synovca
sa ocitla presne
uprostred zmien.
Hoci sa mení ekonomika, ľudia si budú myslieť,
že je to ich vina, lebo nedokážu dosiahnuť to, čo chcú.
Bež ďalej.
Stále je tu ten smútok.
Keby som s Beebom mohla teraz hovoriť, dala by som mu facku so slovami:
„Čo ti to napadlo?“
Naozaj. Ja... Beebo, nerob to.
Nerob to. Hovor so mnou.
Hovor so mnou.
Všetko sa dá vyriešiť.
Len so mnou hovor.
Sklamal vás?
Bože, nie.
Bol úžasný.
Nikdy ma nesklamal.
Bol...
Bola som na neho hrdá.
FBI 9. novembra 2018 uzavrela vyšetrovanie.
Rozhodla, že Richard „Beebo“ Russell
nespáchal domáci terorizmus.
Jeho jediným prečinom bola krádež lietadla.
Filmoví tvorcovia sa viackrát pokúsili
kontaktovať Hannah, no bez odpovede.
Vo februári 2019 Alaska Air Group, materská firma Horizonu,
vydala výročnú správu.
O Beebovom lete sa zmienili
len v jednom odseku v časti „Ostatné“.
Uistili akcionárov,
že „lietadlo bolo plne poistené a bez spoluúčasti“.
Horizon tvrdí, že nikdy a ani dnes nediskriminuje ľudí
na základe triedy, rasy či iného statusu.
Nedostali žiadnu oficiálnu sťažnosť týkajúcu sa urážlivých výrazov
ako „letisková háveď“ alebo „opice v ťahači“.
Tvrdia, že Richard „Beebo“ Russell
bol platený v súlade so všetkými platnými zákonmi.
Práve som videl to video. Rozplakalo ma.
Toto video je venované pamiatke Sky Kinga, Richarda „Beebo“ Russella.
Práve som sa úplne ponorila do Sky Kinga, a, bože,
ten audio záznam.
Verím, že Sky King a tento odkaz vám možno tiež pomôžu.
Znie to takmer ako poézia,
niekto, kto strávil celú svoju kariéru, aspoň...
Ak vy či niekto vo vašom okolí prechádzate ťažkým obdobím, vyhľadajte odbornú pomoc.
Namiesto dodržiavania pravidiel, nemal čo stratiť.
Chcel prelomiť hranice a ukázať svetu, čo v ňom je.
Predviedol neuveriteľné letecké kúsky, vrátane otočky vo vzduchu.
Pozrite si video,
kde hovorí s dispečerom.
...o mentálnom zdraví
a spôsoboch, akými ľudia môžu požiadať o pomoc.
Párkrát som si vypočul záznam Sky Kinga...
Práve som videla ďalšie video Sky Kinga, takže...
ak ma budete potrebovať.
Mnohí muži nosia na pleciach ťažké bremená.
Páni, hovorím vám,
toto je asi jeden z najdôležitejších záznamov, čo som počul.
Ako ukazujú nahrávky,
Beebo nechcel nikomu ublížiť.
Mal pravdu, keď hovoril,
že ho malo rado veľa ľudí.
Urob si tú otočku.
Urob ju.
Ale bezpečne pristaň.
Na pamiatku Richarda „Beebo“ Russella 19. septembra 1989 – 19. augusta 2018
Milujúci syn, brat, priateľ a manžel
Ak zažívate krízu alebo potrebujete podporu,
sú ľudia, ktorí vám môžu pomôcť. Navštívte Hulu.com/findsupport.
Preklad titulkov: Ivana Shariat Laskova